549.10 REGOLAMENTI DWAR IT-TNIĠĠIS KAĠUNAT MILL-ISKARGAR TA’ ĊERTI SUSTANZI PERIKOLUŻI FL-AMBJENT TAL-ILMA L-AVVIŻ LEGALI 213 tal-2001, kif emendat bl-Avviż Legali 426 tal-2007. L-AVVIŻ LEGALI 213 tal-2001, kif emendat bl-Avviż Legali 426 tal-2007. 1. It-titolu ta’ dawn ir-regolamenti hu Regolamenti dwar it-Tniġġis Kaġunat bl-Iskargar ta’ Ċerti Sustanzi Perikolużi fl-Ambjent tal-Ilma. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " awtorità kompetenti " tfisser id-Dipartiment għall-Ħarsien ta’ l-Ambjent taħt id-direzzjoni tad-Direttur għall-Ħarsien ta’ l-Ambjent u tali korp jew persuna oħra li l-Ministru responsabbli għall-ambjent jista’ b’ordni fil-Gazzetta jippreskrivi u korpi jew persuni differenti jistgħu jiġu ħekkimsemmija bħala l-awtorità kompetenti għal disposizzjonijiet differenti u għal għanijiet differenti ta’ dawn ir-regolamenti; "ilma kostali intern" tfisser kull ilma jew baħar fuq in-naħa ta’ l-art mil-linja bażi li minnha titkejjel il-firxa ta’ l-ibħra terntorjali u li testendi, fil-każ ta’ kanali ta’ mogħdija fuq l-ilma, sal-limitu ta’ l-ilma ħelu; "ilma tal-wiċċ fuq l-art " tfisser kull il maħelu tal-wiċċ, li jista’ jkun kemm qiegħed kif ukoll ġieri; " limitu ta’ l-ilma ħelu " tfisser l-imkien f’kanal ta’ mogħdija fuq l-ilma fejn, meta l-marea tkun baxxa u l-ilma ħelu jkun ġieri fil-baxx, ikun hemm żieda konsiderevoli fis-salinità minhabba fil-preżenza ta’ l-ilma mielaħ; "skargar" tfisser l-introduzzjoni fl-ilmijiet imsemmija fis-sub regolament (2) ta’ kull sustanza fil-Lista I jew Lista II ta’ l-Anness, bl-eċċezzjoni ta’: (a) l-iskargar ta’ tħammil, (b) l-iskargarġej mit-tħaddim ta’ vapuri fl-ibħra territorjali, (ċ) rimi minn vapuri fl-ibħra territorjali; "tniġġis" tfisser kull skargar ta’ sustanzi jew enerġija li jsir mill-bniedem, b’mod dirett jew indirett, fl-ambjent ta’ l-ilma, u li jkollu riżultatitali li jikkaġunaw perikli għas-saħħa tal-bniedem, dannu fir-riżorsi ħajjin u fl-ekosistemi ta’ l-ilma, ħsara fil-faċilitajiet jew interferenza ma’ kull użu leġittimu ieħor ta’ l-ilma. (2) Bla ħsara għar-regolament 9, dawn ir-regolamenti japplikaw għal: (a) ilma tal-wiċċ fuq l-art; (b) i bħra territorjali; (ċ) ilma kostali intern; u (d) ilma taħt l-art. 3. (1) L-awtorità kompetenti għandha telimina t-tniġġis ta’ l-ilmijiet imsemmija fir-regolament 2(2) minn sustanzi perikolużi ġejjin mill-familji u l-gruppi ta’ sustanzi fil-Lista I ta’ l-Anness. (2) L-awtorità kompetenti għandha tnaqqas it-tniġġis ta’ l-ilmijiet imsemmija minn sustanzi perikolużi fil-familji u gruppi ta’ sustanzi fil-Lista II ta’ l-Anness skond ma jinsab f’dawn ir-regolamenti. 4. Liċenza mill-awtorità kompetenti. (1) Kull minjiskarga fl-ilmijiet imsemmija fir-regolament 2(2) xi sustanza fil-Lista I ikun jeħtieġ l-awtorizzazzjoni bil-quddiem ta’ l-awtorità kompetenti. (2) Il-liċenza maħruġa mill-awtorità kompetenti għandha tistabbilixxi standards dwar l-emissjoni fil-każ ta’ skargi ta’ xi sustanza bħal dik fl-ilmijiet imsemmija fir-regolament 2(2) u, fejn dan ikun meħtieġ għall-implimentazzjoni ta’ dawn ir-regolamenti, fil-każ ta’ skargi ta’ xi sustanza bħal dik fid-drenaġġ: Iżda fil-każ ta’ skarga r eżistenti ta’ xi sustanza bħal dik fl-ilmijiet imsemmija fir-regolament 2(2), il-persuna li tkun qed tagħmel dak l-iskargar għandha tikkonforma ruħha mal-kondizzjonijiet stabbiliti fil-liċenza fiż-żmien hemm stipulat. Dak il-perjodu m’għandux jaqbeż il-limiti stabbiliti skond ir-regolament 7. (3) Liċenza mogħtija mill-awtorità kompetenti tista’ tingħata għal perjodu limitat biss, b’dan illi tkun tista’ tiġġedded, filwaqt li jitqies kull tibdil fil-limitu tal-valuri msemmija fir-regolament 7. 5. Kif japplikaw dawn ir-regolamenti. (1) L-awtorità kompetenti għandha tapplika sistema li ma tkun tippermetti ebda emissijoni ta’ skargar ta’ sustanzi fil-Lista I fl-ilma taħt l-art. (2) Id-disposizzjonijiet ta’ dawn ir-regolamenti li għandhom x’jaqsmu mas-sustanzi li jappartjenu għall-familji u l-gruppi ta’ sustanzi fil-Lista II, hawniżjed ’il quddiem imsejħa "sustanzi fil-Lista II", għandhom japplikaw għall-ilma taħt l-art. (3) Is-sub regolamenti) m’għandhomla japplikaw għall-effluwenti domestiċi u lanqas għall-iskargar inġettat fl-istrata fondi li jkunu tal-melħ u li ma jintużawx. 6. Standards ta’ emissjoni. (1) L-awtorità kompetenti għandha, meta tkun qed tagħti liċenza skond ir-regolament 4, tistabbilixxi standards ta’ emissjoni biex tiddetermina: (a) l-ogħla konċentrazzjoni ta’ sustanza li tkun permissibbli fl-iskargar. Fil-każ ta’ diluzzjoni, il-limitu ta’ valur stabbilit fir-regolament 7(1)(a) għandu jiġi diviż bil-fattur tad-diluzzjoni; (b) l-ogħla kwantità ta’ sustanza li tkun permissibbli fl-iskargar f’xi waqt wieħed speċifikat ta’ żmien jew aktar. Din il-kwantità tista’, jekk ikun meħtieġ, tiġi wkoll espressa bħala unità ta’ piż tas-sustanza li tniġġes għal kull unità ta’ l-element karatteristiku ta’ l-attività li tniġġes (bħall-unità ta’ piż għal kull unità ta’ materjal mhux maħdum jew għal kull unità ta’ xi prodott). (2) L-awtorità kompetenti tista’, f’kull li ċenza li tagħti, meta jkun meħtieġ, timponi standards ta’ emissjoni aktar iebsin minn dawk li jirriżultaw mill-applikazzjoni tal-limitu ta’ valuri stabbiliti konformi mar-regolament 7, filwaqt li jitqiesu b’mod partikolari t-tossiċità, l-persistenza u l-bijoak kumulazzjoni tas-sustanza involuta fl-ambjent fejn tkun qed tiġi skargata. (3) L-awtorità kompetenti għandha tirrifjuta li tagħti liċenza jekk il-persuna li tkun qed tagħmel l-iskargar tiddikjara li ma tkunx f’pożizzjoni li tikkonforma ma’ kull standard ta’ emissjoni meħtieġ, jew inkella jekk l-awtorità kompetenti tintebaħ b’din is-sitwazzjoni. (4) Meta ma jkunux qed jitħarsu xi standards ta’ emissjoni, l-awtorità kompetenti għandha tagħmel dak kollu possibbli biex tiżgura li jitwettqu l-kondizzjonijiet tal-liċenza u, jekk ikun meħtieġ, li l-iskargar jiġi projbit. 7. Limitu ta’ valuri. (1) L-awtorità kompetenti għandha tistabbilixxi l-limitu ta’ valuri li ma jistgħux jinqabżu minn standards ta’ emissjoni għad-diversi sustanzi perikolużi inklużi fil-familji u l-gruppi ta’ sustanzi fil-Lista I. Dawn il-limiti ta’ valuri għandhom jiġu stabbiliti: (a) b l-ogħla konċentrazzjoni ta’ sustanza permissibli f’xi skargar, u (b) fejn meħtieġ, bl-ogħla kwantità ta’ dik is-sustanza espressa bħala unità ta’ piż tas-sustanza li tniġġes għal kull unità ta’ l-element karatteristiku ta’ l-attività li tniġġes (bħall-unità ta’ piż għal kull unità ta’ materjal mhux maħdum jew għal kull unità ta’ xi prodott). Fejn meħtieġ, il-limitu ta’ valuri li japplikaw għall-effluwenti industrijali għandu jiġi stabbilit skond is-settur u t-tip tal-prodott. Il-limitu ta’ valuri li japplika għas-sustanzi fil-Lista I għandu jkun dak stabbilit prinċipalment abbażi ta’ - (i) it-tossiċità, (ii) il-persistenza, (iii) il-bijoakkumulazzjoni, filwaqt li jitqiesu x’ikunu l-aqwa mezzi tekniċi disponibbli. (2) L-awtorità kompetenti għandha tistabbilixxi l-objettivi ta’ kwalità għas-sustanzi fil-Lista I. Dawn l-objettivi għandhom jiġu stabbiliti prinċipalment abbażi tat-tossiċità, persistenza u bijoakkumulazzjoni tas-sustanzi msemmija f’organiżmi ħajjin u fis-sediment, bħal ma jiġi indikat fl-aktar data xjentifiċi konklużivi, filwaqt li titqies id-differenza fil-karatteristiċi bejn l-ilma mielaħ u l-ilma ħelu. 8. (1) Sabiex jitnaqqas it-tniġġis ta’ l-ilmijiet imsemmija fir-regolament 2(2) minn sustanzi msemmija fil-Lista II, l-awtorità kompetenti għandha tistabbilixxi programmi li, meta jiġu implementati, jkunu japplikaw il-metodi msemmija fis-sub regolamenti). (2) L-awtorità kompetenti għandha tesiġi li kull persuna li tiskarga fl-ilmijiet imsemmija fir-regolament 2(2) xi sustanza msemmija fil-Lista II għandu jkollha liċenza mill-awtorità kompetenti li fiha jiġu stabbiliti standards ta’ emissjoni. Standards L-awtorità kompetenti għandha tesiġi li kull persuna li tiskarga fl-ilmijiet imsemmija fir-regolament 2(2) xi sustanza msemmija fil-Lista II għandu jkollha liċenza mill-awtorità kompetenti li fiha jiġu stabbiliti standardsta bħal dawk għandhom ikunu bbażati fuq l-objettiv ta’ kwalità, li jiġi stabbilit kif kontemplat fis-sub regolament (3). (3) Il-programmi msemmija fis-sub regolament (1) jistgħu wkoll jinkludu disposizzjonijiet speċifiċi li jkunu jirregolaw il-kompożizzjoni u l-użu ta’ sustanzi jew gruppi ta’ sustanzi u prodotti, filwaqt li jqisu l-iżviluppi tekniċi l-aktar reċenti u possibbli b’mod ekonomiku. (4) Il-programmi għandhom jistabbilixxu t-termini ta’ skadenza għall-implementazzjoni tagħhom. 9. Miżuri mill-awtorità kompetenti biex ma jiżdiedx it-tniggis ta’ l-ilma. L-awtorità kompetenti għandha tagħmel kull ma hu possibbli biex twettaq il-miżuri adottatti minnha, konformi ma’ dawn ir-regolamenti, hekk li ma jiżdiedx it-tniġġis ta’ l-ilmijiet li għalihom ma japplikax ir-regolament 2(2). L-awtorità kompetenti għandha, b’żjieda ma’ dan, tipprojbixxi kull att li xjentifikament jew le jfixkel d-disposizzjonijiet ta’ dawn ir-regolamenti. 10. L-applikazzjoni tal-miżuri li jsiru skond dawn ir-regolamenti m’għandhom b’ebda mod iwasslu, kemm b’mod dirett jew indirett, għal żjieda fit-tniġġis ta’ l-ilmijiet imsemmija fir-regolament 2(2). 11. L-awtorità kompetenti għandha tħejji inventarju ta’ l-iskargar fl-ilmijiet imsemmija fir-regolament 2(2) li jista’ jkun fih sustanzi fil-Lista I li dwarhom japplikaw standards ta’ emissjoni. 12. Reati taħt dawn ir-regolamenti. Persuna tkun ħatja ta’ reat kontra dawn ir-regolamenti jekk: (a) tonqos milli tħares xi disposizzjoni ta’ dawn ir-regolamenti jew xi ordni leġittimament mogħtija skond xi disposizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta’ xi disposizzjoni ta’ dawn ir-regolamenti; jew (d) tassoċja ruħha jew tittanta tassoċja ruħha ma’ xi persuna, jew tgħin, jew tħajjar, lil xi persuna oħra b’liema mezz ikun, inkluż ir-reklamar, l-għoti ta’ pariri jew il-ħlas ta’ flus biex tikser id-disposizzjonijiet ta’ dawn ir-regolamenti jew biex tonqos milli tħares xi disposizzjoni tagħhom, inkluża kull ordni mogħtija leġittimament skond xi disposizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 13. Pieni. Emendat: A.L.426 tal-2007. Min jagħmel reat kontra dawn ir-regolamenti jista’, meta jinsabħati, jeħel: (a) meta jinsabħati għall-ewwel darba, multa ta’ mhux anqas minn elfumija u erbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37); (b) meta jinsabħati għat-tieni darba jew aktar drabi, multa ta’ mhux anqas minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) iżda mhux iżjed minn erbatelef u sittmija u tmienja u ħamsineuro u ħamsa u sebgħ in ċenteżmu (€ 4, 658.75), jew għal priġunerija għal żmien mhux iżjed minn sentejn, jew għal dik il-multa u priġunerija flimkien: Iżda meta persuna tinsab ħatja li tkun għamlet reat taħt dawn ir-regolamenti bl-użu ta’ vettura, sid dik il-vettura, meta dan ikun japplika, jkun responsabbli bl-istess modu fl-istess qies: Iżda wkoll il-qorti għandha tordna lil persuna li tkun insabet ħatja li għamlet reat kontra dawn ir-regolament itħallas għall-ispejjeż imġarrba mill-entitajiet pubbliċi u, jew persuni oħra mqabbda minnhom involuti fl-implimentazzjoni ta’ dawn ir-regolamenti, u biex tiġi rranġata l-ħsara kkawżata lill-ambjent b’riżultat ta’ dak ir-reat, ir-revoka tal-permess maħruġ mill-Pulizija u l-konfiska tal-corpus delicti. 14. Applikabilità tal-Kodiċi Kriminali. Kap. 9. (1) Id-disposizzjonijiet ta’ l-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti b’dan illi l-iskwalifika milli persuna jkollha jew tikseb liċenza, permess jew awtorità m’għandha f’ebda każ tkun għal inqas minn sena. (2) Kap.9. Kap. 9. Minkejja d-disposizzjonijiet ta’ l-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skond id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 15. Lingwa ta’ l-Anness. L-Anness li jinsab ma’ dawn ir-regolament i qiegħed jiġi ppubblikat fil-lingwa Ingliża flimkien mat-test Ingliż ta’ dawn ir-regolamenti.